‘বাংলাদেশি’ বলে চাকরি থেকে ছাঁটাই! শিলিগুড়ির ঘটনায় চাঞ্চল্য

শিলিগুড়ি: বেসরকারি চা কারবারি সংস্থার এইচআর (Human Resource) পদে কর্মরত কর্মীকে ‘বাংলাদেশি’ তকমা দিয়ে চাকরি থেকে ছাঁটাইয়ের অভিযোগ। এই ঘটনা ঘিরে রীতিমত তোলপাড় শিলিগুড়ি। সোমবার ছাঁটাই কর্মী অভিষেক সেনগুপ্তের বাড়িতে গেলেন শিলিগুড়ির মেয়র গৌতম দেব (Goutam Deb)। সেখানে গিয়ে তাঁর সঙ্গে দীর্ঘক্ষণ কথা বলেন গৌতম দেব। ছাঁটাই কর্মীর দাবি, গত ৩রা সেপ্টেম্বর তাঁকে সংস্থার ভেতরেই হুমকি দেওয়া হয় এবং ৪ঠা সেপ্টেম্বর হাতে ধরিয়ে দেওয়া হয় টারমিনেশন লেটার (চাকরিচ্যুতির নোটিশ)।

শনিবার ‘টক টু মেয়র’ অনুষ্ঠানে ফোন করে ছাঁটাই কর্মী অভিষেক সেনগুপ্ত সরাসরি মেয়র গৌতম দেব-কে বিষয়টি জানান। এরপর সোমবার শিলিগুড়ির ২৬নম্বর ওয়ার্ডে বাবুপাড়ায় অভিযোগকারীর বাড়িতে গিয়ে দেখা করেন মেয়র। পরে সাংবাদিকদের মুখোমুখি হয়ে মেয়র বলেন, গোটা বিষয়টি গুরুত্ব সহকারে দেখা হবে ও কড়া পদক্ষেপ নেওয়ার নির্দেশ দেওয়া হয়েছে পুলিশকে।

আরও পড়ুন: নিম্নমানের সামগ্রী দিয়ে কাজ! প্রতিবাদ করতেই মারধর তৃণমূল নেতার

এইচআর পদ থেকে ছাঁটাইয়ের অভিযোগ। কর্মরত কর্মীকে বাংলাদেশি তকমা দিয়ে অফিসের ভিতরই হুমকি ও মারধরের অভিযোগ। এই ঘটনায় রীতিমত নিরাপত্তাহীণতায় ভুগছিলেন চাকরি হারানো অভিষের। এরপরই তিনি অভিযোগ জানিয়েছিলেন মেয়রের কাছে। পরবর্তীতে কী ব্যবস্থা নেওয়া হয়, তা সময়ই বলবে।